text: Se billederne: Sønderjysk sejr over Strømsgodset
  15 juli 2016 kl. 05.49
  Med en 2-1 sejr over Strømsgodset fra Norge fik Sønderjyske et udmærket resultat før returkampen på torsdag i Drammen.
  Det blev til en sejr i klubbens første europæiske kamp nogensinde. Men det blev også til en meget tæt kamp, der viste, at intet er afgjort endnu.
  Sønderjyskes træner Jakob Michelsen vurderede inden det første opgør chancerne for at gå videre i turneringen som 50/50, og det gør han efter 2-1 sejren torsdag stadig.
  Strømsgodset er det mest scorende hold i den norske Tippeliga, og taber kun meget få kampe på deres hjemmebane.
  Sønderjyske skal dog allerede i kamp igen på søndag. Her kommer AGF på besøg i sæsonens første superligakamp.
  